KONGINKANKAAN KYLÄYHDISTYS RY		21.01.2010	

TOIMINTASUUNNITELMA 2010
                 Yhdistyksen toinen toimintavuosi

Tarkoitus 	Yhdistyksen toiminta-ajatuksena on edistää vanhan Konginkankaan kylien asukkaiden yhteistyötä, omatoimisuutta, kylien elinkelpoisuutta ja elinvoimaisuutta sekä toimia kylän ja sen asukkaiden edunvalvojana. 

Tavoite	Yhdistys pyrkii edistämään Konginkankaan vakinaisten ja vapaa-ajan asukkaiden viihtyvyyttä järjestämällä mm. Konginkankaan kesäpäivät ja yhteisen jouluavaustapahtuman. Yhdistyksen tavoitteena on jatkaa avointa tiedottamista ja keskustelua, jossa hyvänä apuna ovat uudet omat kotisivut.
	Lisäksi yhdistys toteuttaa kyläsuunnitelmaan kirjattuja hankeita. Kyläyhdistyksen tavoitteena on luoda vanhan ajan yhteistä talkoo- ja osallistumishenkeä, esim. keväällä toteutetaan ympäristön siivoustalkoot.

Yhdistyksen toimintaa tukevat aktiiviset yhdistyksen jäsenet ja hallitus.  Hallituksen jäsenet on valittu kyläkunnittain, minkä lisäksi hallituksessa on muiden yhdistysten ja kesäasukkaiden edustajat.

Toiminta	Konginkankaan etujärjestönä yhdistys osallistuu aluetta koskevaan suunnitteluun ja toteutukseen. Yhdistys reagoi nopeasti, jos Konginkankaan näkökulma pitää saada päätöksentekoprosesseihin viranomaisten tietoon. Hallitus pitää aktiivisesti yhteyttä kaupungin hallintoon ja esittelee Konginkankaan kyläsuunnitelman esim. kaupunginvaltuuston istunnossa. 

		Yhdistys käynnistää Konginkankaan kehittämisohjelman mukaisia hankkeita, jotka on merkitty vuodelle 2010. Näitä ovat kesä- ja talvitapahtumien järjestäminen ja koordinoiminen, keväiset siivoustalkoot, useiden kylien ja yhdistysten yhteisen ulkoilukohteiden investointihankkeen hakeminen, tonttipörssi, sekä mukanaolo edelleen Vihreä Väylä –hankkeessa.

	Yhteydenpito tielaitoksen kevyenliikenteen väylien aikaansaamiseksi aloitetaan vuoden aikana. 
	
	Yhdistys on aktiivisesti yhteydessä Ääneseudun Energiaan biolämpövoimalan aikaansaamiseksi kirkonkylän keskustaan.  

	Yhdistys ylläpitää ja kehittää www.konginkangas.fi -sivustoa. 
	 
Jäsenistö	Tavoitteena on yhdistyksen jäsenmäärän tuplaaminen 40 jäsenestä 80 jäseneen ja kannatusjäsenten lisääminen 20 jäseneen. Tavoitteeseen pääsemiseksi hyödynnetään tapahtumat, joissa on ihmisiä liikkeellä esim. kesäpäivät, joulunavaus, vuosikokous jne. Kotisivuille laitetaan jäsenasiaa myös paremmin näkyville. Positiivisella viestinnällä tavoitellaan lisää kannatusjäseniä.

Talous 	Omarahoitusosuuden hankkiminen investointeihin on haaste. Erilaisten tapahtumien, avustusten ja lahjoitusten kautta sekä omalla paikallislehden liitteeseen myytävällä mainostilalla sekä kyläkuntien rahoituksen turvin voidaan kerätä riittävästi omarahoitusta hankkeiden toteuttamiseksi.
	Jäsenmaksuilla katetaan yhdistyksen toiminnasta aiheutuvat kulut.

H A L L I T U S